HU
L 303/4
Az Európai Unió Hivatalos Lapja
2022.11.23.
(8)
A fésűkagyló (Pecten jacobaeus) és a szőnyegkagyló (Venerupis spp.) tekintetében a HTMGB hangsúlyozta, hogy a fésűkagyló (Pecten jacobaeus) esetében további bizonyítékokat nyújtottak be.
A Bizottság elismeri, hogy tudományos tanulmányok és publikációk állnak rendelkezésre e két fajra és egyéb olyan hasonló kagylófajokra vonatkozóan, amelyeket más tengeri medencékben gépesített kotróhálóval fognak ki, és amelyeket a HTMGB korábban már értékelt.
Ami a Földközi-tenger nyugati térségében élő fésűkagylóval (Pecten jacobaeus) és szőnyegkagylóval (Venerupis spp.) való hasonlóságokat illeti, a szóban forgó fajok valószínűleg magas túlélési arányát e két fajjal összefüggésben kell figyelembe venni, és egyúttal fel kell kérni a tagállamokat, hogy végezzenek tanulmányokat a Földközi-tenger nyugati térségében.
(9)
mivel a fésűkagyló (Pecten jacobaeus) és a szőnyegkagyló (Venerupis spp.) túlélési arányára vonatkozó bizonyítékok nem meggyőzőek, és a HTMGB arra a következtetésre jutott, hogy a Földközi-tenger nyugati térségében élő kagylófajok túlélési arányára vonatkozóan további tudományos bizonyítékokat kell benyújtani, a Bizottság úgy véli, hogy a mentességet csak rövid időre szabad meghosszabbítani.
Az érintett tagállamoknak ezért be kell nyújtaniuk az értékeléshez szükséges tudományos bizonyítékokat a HTMGB-nek.
(10)
2022. július 8-i aktualizált közös ajánlásukban az érintett tagállamok újra megerősítették elkötelezettségüket az iránt, hogy az aktuális kutatási programok eredményeinek megfelelően fokozzák a halászeszközök szelektivitását, így csökkentve és korlátozva a nem szándékos fogásokat és különösen a minimális állományvédelmi referenciaméret alatti fogásokat.
(11)
2022. július 8-i aktualizált közös ajánlásukban az érintett tagállamok kötelezettséget vállaltak továbbá arra, hogy további tilalom hatálya alá tartozó területeket jelölnek ki annak érdekében, hogy csökkenteni lehessen a fiatal egyedek mortalitását, amennyiben az adott területen bizonyítottan magas a fiatal egyedek koncentrációja.
(12)
A 2022. július 8-i aktualizált közös ajánlásban javasolt intézkedések összhangban állnak az 1380/2013/EU rendelet 15. cikkének (4) bekezdésével, 15. cikke (5) bekezdésének b) pontjával, valamint 18. cikkének (3) bekezdésével.
Az (EU) 2021/2066 felhatalmazáson alapuló rendeletet ezért ennek megfelelően módosítani kell.
(13)
mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie.
Ezt a rendeletet azonban egy későbbi időponttól kell alkalmazni,
ELFOGADTA EZT A RENDELETET:
1. cikk Az (EU) 2021/2066 felhatalmazáson alapuló rendelet 3. cikke a következőképpen módosul: a) az (1) bekezdés a), b) és c) pontja helyébe a következő szöveg lép: „a) a fésűkagyló (Pecten jacobaeus) gépesített kotróhálóval (HMD) ejtett fogásai 2023. december 31-ig; b) a szőnyegkagyló (Venerupis spp.) gépesített kotróhálóval (HMD) ejtett fogásai 2023. december 31-ig; c) a vénuszkagyló (Venus spp.)
gépesített kotróhálóval (HMD) ejtett fogásai 2024. december 31-ig;” b) a (3) bekezdés helyébe a következő szöveg lép: „A Földközi-tengeren közvetlen állománygazdálkodási érdekkel bíró tagállamok 2022.
és 2022. május 1-jéig további visszadobási adatokat, valamint az (1) bekezdés a) és b) pontjában megállapított mentességet alátámasztó egyéb releváns tudományos információkat nyújtanak be a Bizottsághoz.
A HTMGB legkésőbb július 31-ig értékeli a benyújtott adatokat és információkat.”
2. cikk Ez a rendelet az Európai Unió Hivatalos Lapjában való kihirdetését követő napon lép hatályba.